రాజా వరప్రసాద్ రావు వనారస

రాజా వరప్రసాద్‌ రావు వనారస తెలంగాణ రాష్ట్రానికి చెందిన రాజకీయ నాయకుడు. ఆయన 2023 ఏప్రిల్ 15న తెలంగాణ రాష్ట్ర సహకార యూనియన్ ఛైర్మన్‌గా నియమితుడయ్యాడు.
రాజకీయ జీవితం
రాజా వరప్రసాద్ రావు 2001 నుండి టిఆర్ఎస్ స్థాపించిన నాటి నుండి పార్టీలో చేరి తెలంగాణ ఉద్యమంలో కీలకంగా పని చేశాడు. ఆయన 2001 నుండి 2007 వరకు షాద్ నగర్ పట్టణ పార్టీ అధ్యక్షుడిగా, 2007 నుండి 2010 యువజన విభాగం రాష్ట్ర ప్రధాన కార్యదర్శిగా, 2010 నుండి 2016 వరకు ఉమ్మడి మహబూబ్​నగర్ జిల్లా యువజన విభాగం అధ్యక్షుడిగా వివిధ హోదాల్లో పని చేశాడు.

రాజా వరప్రసాద్ రావు సేవలను గుర్తించిన టీఆర్ఎస్ ప్రభుత్వం 2023 ఏప్రిల్ 15న తెలంగాణ రాష్ట్ర సహకార యూనియన్ ఛైర్మన్‌గా నియమిస్తూ రాష్ట్ర ప్రభుత్వం ఉత్తర్వులు జారీ చేయగా ఏప్రిల్ 18న  భాద్యతలు చేపట్టాడు.

మూలాలు

వర్గం:తెలంగాణ కార్పొరేషన్ చైర్మన్లు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు